“મમ્મી, સોલર ઇક્લિપ્સ કેમ થાય? સમજાવને! સંતાનો શાળાએ જતાં થાય ત્યારથી લગભગ દસમું ધોરણ પસાર કરે ત્યાં સુધી વારંવાર આવા અનેક સવાલોનો મારો માતા-પિતા પર થતો હોય છે. શાળામાં શિક્ષકો પર નિશ્ચિત સમયમર્યાદામાં અભ્યાસક્રમ પૂરો કરવાનું દબાણ હોય અને ઘરમાં માબાપ બીજા પ્રકારના તનાવોમાં જીવતાં હોય. જે ન સમજાય એ બાળક પૂછે તો ખરું જ! એનો સંતોષકારક જવાબ ન મળે એટલે ધીમે ધીમે એના પ્રશ્નો જ ઓછા થતા જાય, જે લાંબા ગાળે એનો વિકાસ અચૂક રુંધે.